《水龙吟 春晚倚楼见海棠叶底馀花同谷林赋》
清代·厉鹗

残春能几番风，猩云一朵藏深翠。嫣然最小，窥人阑角，怜伊睡翠。

羞见当时，天衣涴藓，宫鬟垂地。叹宣华旧色，鸟声啼尽，迟开处，伶俜矣。

尚恐朱颜易老，倩蔷薇、殷勤钩袂。楼高十二，妆轻粉瘦，绡痕寄泪。

雨雨风风，铃儿未掣，蜂儿先退。待解愁知道，前身记得，晚花流水。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。